Հանրապետական կուսակցությունը ներկայումս անարդար է համարում, որ ինքը լիակատար պարտվածի դերում է, իսկ համակարգային ուժ Ծառուկյանը բավականին հմտորեն տեղափոխվել է թավշյա հեղափոխության դաշտ եւ հաղթանակի «բաժնետեր» է: ՀՀԿ-ն դա արդար չի համարում:Բայց իզուր: Որովհետեւ ՀՀԿ-ն բացարձակ իշխանության անաղմուկ տիրացել է Ծառուկյանի շնորհիվ: Իհարկե Ծառուկյանը դրանով ոչ միայն ՀՀԿ-ին, այլեւս ինքն իրեն է օգնել, սակայն խոշոր հաշվով ՀՀԿ-ն է պարտք Ծառուկյանին, քան հակառակը:Կառավարության ծրագրի քննարկմանը Ծառուկյան դաշինքը փաստացի բռնագանձեց «պարտքի» մի մասը:Դրան զուգահեռ, Ծառուկյան դաշինքն ու ՀՀԿ-ն ներկայումս հայտնվել են բավականին բարդ իրավիճակում, թեեւ մեկը ֆորմալ հաղթող կողմում է, մյուս՝ պարտվող: Բանն այն է, որ երկու ուժն էլ տեսանելի ապագայում Նիկոլ Փաշինյանի մրցակից չեն: Պարզ չէ, կլինեն, թե ոչ՝ դա կախված է Փաշինյանի արդյունավետության ոչ թե փոքր, ոչ թե բնական, այլ կտրուկ անկումից: Այսինքն, Փաշինյանից է կախված՝ մրցակից կլինեն, թե ոչ: